ไม่กร่อย
เห็นหลายแบงก์ทยอยเปิดเผยตัวเลขสำรองเงินช่วงสงกรานต์แล้วค่อนข้างใจหาย เพราะไม่ได้ตุนเพิ่มกันทุกแบงก์แม้หลายคนจะเชื่อว่าเศรษฐกิจดีขึ้นก็ตาม ปีนี้แบงก์ใหญ่อย่างกรุงเทพและไทยพาณิชย์ เลยขอออกตัวเบาๆ สำรองเงินเท่ากับปีที่แล้ว ส่วนซีไอเอ็มบี ไทยขอลดลงกว่าเดิม 300 ล้านบาท
7 เม.ย. 2558

เห็นหลายแบงก์ทยอยเปิดเผยตัวเลขสำรองเงินช่วงสงกรานต์แล้วค่อนข้างใจหาย เพราะไม่ได้ตุนเพิ่มกันทุกแบงก์แม้หลายคนจะเชื่อว่าเศรษฐกิจดีขึ้นก็ตาม ปีนี้แบงก์ใหญ่อย่างกรุงเทพและไทยพาณิชย์ เลยขอออกตัวเบาๆ สำรองเงินเท่ากับปีที่แล้ว ส่วนซีไอเอ็มบี ไทยขอลดลงกว่าเดิม 300 ล้านบาท
แต่เห็นบทวิเคราะห์ของศูนย์วิจัยกสิกรไทยแล้วค่อยน่าชื่นใจอยู่บ้าง เพราะวิเคราะห์ฟันธงว่า ปีนี้เงินจะสะพัดสงกรานต์ถึง 2.28 หมื่นล้านบาท มากกว่าปีที่แล้ว 3.6% แถมยังมากกว่าปี 2556 ช่วงก่อนปัญหาการเมือง ซึ่งอยู่ที่ 2.17 หมื่นล้านบาท เพราะคนกรุงเทพฯ ยังให้ความสำคัญกับเทศกาลสงกรานต์มากที่สุดเป็นอันดับ 1 และปีนี้จะมีการออกไปเที่ยวต่างจังหวัดกันมากขึ้นด้วย แต่ร้านค้าทั้งหลายยังต้องใช้กลยุทธ์ด้านราคากันหน่อย เพราะถึงคนจะใช้เงินกันมากขึ้น แต่ก็ยังระวังกันอยู่ดี
ที่น่าดีใจ คือ นักท่องเที่ยวต่างชาติไม่ต้องกลัวประกันไม่จ่ายเพราะเลิกกฎอัยการศึกแล้ว เฉพาะนักท่องเที่ยวจีนน่าจะทะลักมาถึง 4 แสนคน แบบนี้ค่อยรู้สึกหายกร่อยหน่อย